ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มกราคม 2563

เรื่อง ข้อสั่งการจากการประชุมคณะกรรมการนโยบายและบริหารข้าวแห่งชาติ ครั้งที่ 2/2562

เรียน ผู้ว่าราชการจังหวัด ทุกจังหวัด

อ้างถึง ระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2560 และที่แก้ไขเพิ่มเติม (ฉบับที่ 2) พ.ศ. 2561

สิ่งที่ส่งมาด้วย สำเนาหนังสือกระทรวงมหาดไทย (กรมการปกครอง) ที่ มท 0310.3/51

ลงวันที่ 3 มกราคม 2563 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า การประชุมคณะกรรมการนโยบายและบริหารข้าวแห่งชาติ ครั้งที่ 2/2562 เมื่อวันศุกร์ที่ 6 ธันวาคม 2562 เวลา 13.00 น. ณ ห้องประชุมตึกภักดีบดินทร์ ทำเนียบรัฐบาล ซึ่งนายกรัฐมนตรีเป็นประธานการประชุม มีข้อสั่งการมอบหมายกระทรวงมหาดไทยพิจารณาให้องค์กรปกครองส่วนท้องถิ่นดำเนินการจัดหาและสนับสนุนรถเกี่ยวข้าว รวมถึงเครื่องจักรกลทางการเกษตร เพื่อช่วยเหลือเกษตรกรในการลดต้นทุนการผลิตข้าว

กรมส่งเสริมการปกครองท้องถิ่นพิจารณาแล้วเห็นว่า ข้อสั่งการของนายกรัฐมนตรีดังกล่าว องค์กรปกครองส่วนท้องถิ่นสามารถให้ความช่วยเหลือเกษตรกรได้ตามแนวทาง ดังนี้

1. การช่วยเหลือเกษตรกรในการลดต้นทุนการผลิตข้าวนั้น องค์กรปกครองส่วนท้องถิ่นสามารถให้ความช่วยเหลือเกษตรกรได้ตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2560 และที่แก้ไขเพิ่มเติม (ฉบับที่ 2) พ.ศ. 2561 ซึ่งระเบียบดังกล่าวได้มีการแก้ไขเพิ่มเติมเกี่ยวกับค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่นให้ครอบคลุมสอดคล้องกับอำนาจหน้าที่ขององค์กรปกครองส่วนท้องถิ่นและมีความเหมาะสมยิ่งขึ้น จากเดิมการช่วยเหลือประชาชนตามอำนาจหน้าที่ขององค์กรปกครองส่วนท้องถิ่น จะมี 3 กรณี ได้แก่ 1) ด้านสาธารณภัย 2) ด้านส่งเสริมและพัฒนาคุณภาพชีวิต 3) ด้านป้องกันและควบคุมโรคติดต่อ โดยการแก้ไขระเบียบ (ฉบับที่ 2) เป็นการเพิ่มเติมด้านการช่วยเหลือเกษตรกรผู้มีรายได้น้อย (หมายความว่า เกษตรกรผู้อยู่ในครอบครัวที่มีฐานะยากจนมีรายได้ไม่เพียงพอต่อการเลี้ยงชีพ มีชีวิตอย่างยากลำบาก ขาดแคลนปัจจัยพื้นฐาน) โดยองค์กรปกครองส่วนท้องถิ่นสามารถให้ความช่วยเหลือเกษตรกรที่ประสบปัญหาในการประกอบอาชีพ ในเรื่องดังต่อไปนี้

1.1 จัดหาหรือปรับปรุงแหล่งน้ำเพื่อการเกษตร

1.2 การสนับสนุนอุปกรณ์ เครื่องมือเครื่องใช้ในการปรับปรุงแหล่งน้ำ

1.3 ประสานกับหน่วยงานที่เกี่ยวข้องเพื่อให้การสนับสนุนด้านการเกษตร

1.4 ค่าใช้จ่ายอื่น ๆ ที่เกี่ยวข้องตามที่กระทรวงมหาดไทยกำหนด

การช่วยเหลือด้านการเกษตรนั้น ต้องเป็นผู้มีรายชื่อเป็นเกษตรกรรายย่อย และได้ขึ้นทะเบียนเกษตรกร หรือสมาชิกในครอบครัวของผู้ที่อยู่ในทะเบียนเกษตรกรของกรมส่งเสริมการเกษตร กรมปศุสัตว์ และกรมประมง ซึ่งในการพิจารณาให้ความช่วยเหลือเกษตรกรองค์กรปกครองส่วนท้องถิ่นต้องดำเนินการตามขอบเขตอำนาจหน้าที่ขององค์กรปกครองส่วนท้องถิ่น ตามกฎหมายโดยคำนึงถึงสถานะทางการคลังและความจำเป็นเหมาะสม ทั้งนี้ ให้ผ่านการพิจารณาของคณะกรรมการช่วยเหลือประชาชนขององค์กรปกครองส่วนท้องถิ่น

/2. แนวทางการ...

- 2 -

2. แนวทางการให้ความช่วยเหลือเกษตรกรหรือเกษตรกรผู้มีรายได้น้อย มีดังนี้

2.1 องค์กรปกครองส่วนท้องถิ่นสามารถช่วยเหลือได้ตามอำนาจหน้าที่ภายใต้กฎหมายขององค์กรปกครองส่วนท้องถิ่นในด้านบำรุงและส่งเสริมการประกอบอาชีพของราษฎร

2.2 การให้บริการเครื่องจักรกลทางการเกษตรและอุปกรณ์ทางการตลาดแก่เกษตรกร ต้องไม่เป็นลักษณะของการรับจ้างหรือเป็นการประกอบกิจการแข่งขันกับเอกชน อันเป็นการห้ามตามมาตรา 75 ของรัฐธรรมนูญแห่งราชอาณาจักรไทย พ.ศ. 2560

ดังนั้น เพื่อสนับสนุนการดำเนินการดังกล่าวให้บรรลุผล เกิดประโยชน์สูงสุดแก่เกษตรกรในการลดต้นทุนการผลิตข้าว จึงขอให้จังหวัดแจ้งองค์กรปกครองส่วนท้องถิ่นสนับสนุนและช่วยเหลือเกษตรกรในการลดต้นทุนการผลิตข้าวตามแนวทางดังกล่าวข้างต้น

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

โทร. ๐ ๒241 9000 ต่อ 4132 – 4133

ผู้ประสานงาน นางสาวเบญจวรรณ ไวยวุฒินันท์ โทร. 0 2241 9000 ต่อ 4133